**Informatīvais ziņojums**

**“Par 2019.gada 4.jūlija neformālajā Eiropas Savienības Konkurētspējas ministru padomes (pētniecības) sanāksmē izskatāmajiem jautājumiem”**

2019.gada 4.jūlijā Helsinkos (Somijā) notiks neformālā Eiropas Savienības (turpmāk – ES) Konkurētspējas ministru padomes sanāksme. Somijas prezidentūras neformālās ES Konkurētspējas ministru padomes sanāksmē plānotas divas atsevišķas sesijas – politikas debates par pētniecību un inovāciju kā virzītājspēku ilgtspējīgai izaugsmei un politikas debates par pētniecības misijām kā stratēģisku instrumentu Apvārsnis Eiropa ietvaros.

**Rīta sesija – politikas debates par pētniecību un inovāciju kā virzītājspēku ilgtspējīgai izaugsmei**

Somijas prezidentūra atzīst, ka konkurence jaunajā inovāciju vilnī ir sīva. To demonstrē sasniegumi pētniecībā un inovācijā (P&I) tādās jomās, kā mākslīgais intelekts, telekomunikācija (5G), enerģētika, veselība, kas ietekmē mūsu dzīvi, ekonomiku un sabiedrību. Lai paliktu par globāli nozīmīgu spēlētāju, ES ir jāsaglabā šie sasniegumi un aktīvi jāreaģē, lai turpinātu atbildēt uz nepārtraukto pieprasījumu pēc inovācijām un pārmaiņām.

Šajā kontekstā Eiropa virzās uz gudrākām un mērķētākām investīcijām, kas atbalstītu tehnoloģiskās izmaiņas un paātrinātu tehnoloģiskās izmaiņas pretim vairāk ilgtspējīgam ekonomikas modelim. Investīcijas ir jāvirza vienotā veidā valsts politikās, sadarbībā ar sabiedrību. Somijas prezidentūra uzskata, ka ir nepieciešams jauns ilgtspējīgs izaugsmes modelis, kas ir spējīgs risināt galveno sociāl-ekonomisko sistēmu izaicinājumus mūsu ekonomikā (kā piemēram, enerģētika, mobilitāte, veselības utt.), lai nodrošinātu labklājību un jaunas darbavietas nākamajās desmitgadēs. Šī modeļa ietekme ir atkarīga no ES un starptautiska līmeņa politikām, aktivitātēm un sadarbību pretim kopēji nospraustiem mērķiem, tādiem kā ANO Ilgtspējīgas attīstības mērķiem un globālās emisijas samazināšanas mērķiem.

Attīstīt inovācijām draudzīgus tirgus, lai iedrošinātu pētniecības rezultātu izmantošanu un inovāciju attīstību

Industriālā transformācija pieprasa jaunas zināšanas un inovācijas, lai iekļūtu esošajos tirgos un radītu jaunus tirgus. Eiropai ir grūtības pārveidot jaunas zināšanas izaugsmē un jaunās uzņēmējdarbību formās. Strukturālās barjeras ir labi zināmas – fragmentēts tirgus, limitēta pieeja riska kapitāla fondiem, mazas investīcijas nemateriālajos aktīvos, digitālo platformu trūkums un prasmju trūkums, tādejādi sistemātiskāka un integrētāka pieeja lokālā, reģionālā, nacionālā un Eiropas līmenī ļautu tās novērst.

Nozīmīgs elements inovāciju attīstībā ir labi funkcionējošs vienotais tirgus. Attīstot nākotnes vienoto tirgu, ir svarīgi nodrošināt, ka labākā iespējamā ekosistēma inovācijām tiek radīta, tas savukārt pieprasa pielāgošanos un ambiciozu reformu īstenošanu nacionālā līmenī.

Vienlaikus, visu formu un standartu dati kļūst par centrālo atvērtās zinātnes un inovāciju avotu un ekonomiskās izaugsmes svarīgu faktoru. Mākslīgā intelekta ērā, datu kvalitāte, datu pieejamība un to stratēģiska izmantošana ir būtiska arī izglītības, P&I politikās.

Sekmējot inovācijās virzītu transformāciju ar ambiciozu politikas kopumu

Inovācijās virzīta ilgtspējīgas izaugsmes programmai ir jābalstās vienotā pieejā, kurā transformācija ir atbalstīta ar daudzdimensionālu politiku atbalstu. Vienlaikus, ievērojot sabiedrības izaicinājumu apjomu ar kuriem Eiropa saskaras, ir nepieciešams stiprināt Eiropas konkurētspējas priekšnosacījumus un P&I investīciju ietekmi.

Jaunam, inovāciju virzītam ilgtspējīgas izaugsmes modelim ir jāveicina ekonomiska un inovācij draudzīgu tirgu ar ambiciozu politiku kopumu, ieskaitot augstākas investīcijas P&I un industrijas atjaunotni. Ir jānodrošina, ka tirgus veidojošās inovācijas un spēcīgākas inovāciju ekosistēmas tiek atbalstītas. Papildus, ir nepieciešami atbilstoši instrumenti, lai atbalstītu radikālās inovācijas un dalītu riskus, kas saistīti ar inovatīvu, izaugsmi meklējošu un bieži vien pētniecības intensīviem maziem un vidējiem uzņēmumiem (MVU).

Šajā kontekstā publiskajam sektoram ir nozīmīga loma, vairāk uzmanības, piemēram, ir jāpievērš infrastruktūrai, pārvaldībai, godīgai konkurencei, likumdošanai, industrijai. Politikām, t.sk. ir jāņem vērā patērētāju vajadzības un prasmes.

Tādējādi paredzams, ka izaicinājumos virzīta un misijās orientēta pieeja P&I nodrošinās nepieciešamo fokusu investēt cilvēkresursos, lai nodrošinātu ES konkurētspēju. Vajadzība pēc prasmēm mainās strauji, tādēļ gan sabiedrība, gan industrijai ir jāinvestē cilvēkresursu apmācībā un pārkvalifikācijā.

Visbeidzot, ir nepieciešami pārvaldības modeļi nozaru politikas, kurās labāk veido saikni ar P&I. Publiskais sektors var būt instruments, lai aktīvi integrētu inovācijas valsts pārvaldē (piemēram, veselības aizsardzībā, klimata pārmaiņās, aprites ekonomikā, enerģētikā un transportā) un tādejādi stiprinātu iespēju risināt izaicinājumus, kas pēc savas dabas bieži vien ir horizontāli jautājumi. Tas prasa jaunu politiku izveidi un starpsektoriālu atbildību pretim kopējiem mērķiem. ES P&I politika ir jāiekļaujas Eiropas ilgtspējīgas izaugsmē

**Diskusijas jautājumi:**

Somijas prezidentūra neformālajā pētniecības ministru sanāksmē aicina ministrus izteikties par šādiem jautājumiem:

1. *Kā P&I var tik labāk sasaistītas ar citām politikām, tādejādi sekmētu inovācijās virzītu transformāciju?*
2. *Kāda veida jaunas pārvaldības un politikas instrumenti vislabāk atbalstītu jaunas vienotas P&I politikas ieviešanu ilgtspējīgai izaugsmei? Kā mēs varam iekļaut un iesaistīt dažādas puses dažādos līmeņos inovācijās virzītai transformācijai?*

**Latvijas pozīcija**

Latvijas ieskatā P&I plaša un sekmīga sasaiste ar citām nozares politikām ir neatraujama no ES un tās dalībvalstu ambiciozajiem mērķiem inovāciju attīstībā un tautsaimniecības transformācijā. Lielā mērā šīs saiknes trūkums ir viens no cēloņiem inovāciju potenciāla nepietiekamai izmantošanai.

Nozaru politiku sasaiste ar P&I ir jāveic gan tiešā veidā, kā piemēram, politikas plānošanos dokumentos, uzsverot P&I ieguldījumu dažādās nozaru politikās, gan paredzot konkrētas, mērķtiecīgas darbības, izmantojot dažādus finansēšanas instrumentus.

Pastāvošā P&I plaisa starp dažādām ES valstīm noved pie dažādiem atšķirīgiem rīcības scenārijiem. ES-15 valstīs (ar augstu P&I ieguldījumu intensitāti) tas būs jautājums par lielākas sinerģijas veidošanai starp P&I politiku un citām nozarēm, kamēr ES-13 valstīs pamatā par iespēju nodrošināt lielāku ieguldījumu apmēru P&I, kas ļautu ilgtspējīgā veidā nodrošināt P&I potenciāla izmantošanu, lai tieši stimulētu transformācijas procesu plašā politikas jomu spektrā.

Latvija uzskata, ka rīcībpolitiku stratēģiskajos plānos jāparedz P&I aktivitātes atbilstoši nozaru attīstības stratēģiskajām prioritātēm. Piemēram, Latvijā veiksmīgi tiek veidots Nacionālais enerģētikas un klimata plāns 2030, kurā, saskaņā ar Enerģētikas savienības direktīvu noteikts iekļaut P&I dimensiju. Tas paredz Latvijas nozaru ministrijām, kurām P&I līdz šim nav bijis politikas dienaskārtības jautājums, veidot daudz ciešāku sadarbību, lai definētu savas nozares attīstības prioritātes un pētniecības vajadzības, plānojot tām finansēšanas instrumentus, piemēram, nacionālās pētniecības programmas. Nacionālās pētniecības programmas ir arī veids, ar kura palīdzību tiek attīstīta tiešāka komunikācija starp P&I iesaistītajām pusēm un rīcībpolitiku veidotājiem, vienlaikus veidojot paplašinātu zināšanu tīklu, kas potenciāli sekmēs arī plānoto rīcībpolitiku ieviešanu.

Attiecībā uz dažādu iesaistīto pušu iesaisti inovācijās virzītai transformācijai, Latvija norāda, ka šī procesa īstenošanai nepietiks tikai ar formāliem instrumentiem, kuri ir vērsti uz sadarbības veicināšanu starp iestādēm, kuras pārstāv dažādas politikas jomas. Ir nepieciešams nodrošināt koordinētāku pieredzes un labākās prakses apmaiņu starp dažādajām organizācijām, kuras ir iesaistītas politikas veidošanā gan nacionālajā līmenī, gan starptautiskā līmeni.

Latvija piekrīt, ka nepieciešama instrumentu izstrāde, lai atbalstītu P&I mazos un vidējos uzņēmumiem (MVU), vienlaikus, ir nepieciešams nodrošināt arī pilnvērtīgu iesaisti P&I procesā tiem lielajiem uzņēmumiem, kuri līdz šim nav bijuši aktīvi, piemēram valsts kapitālsabiedrībām, kas ir īpaši aktuāli atsevišķās valstīs, piemēram, Latvijā, kurās valsts kapitālsabiedrību loma tautsaimniecībā ir ļoti augsta.

Būtiska ir arī publiskā sektora gatavība un kapacitāte P&I risinājumu praktiskajai izmantošanai, kur liela nozīme būs tam, cik ātri publiskais sektora adaptēsies nākotnes izaicinājumiem, kur īpaša loma būs tieši digitālajam tehnoloģijām un mākslīgā intelekta straujajai attīstībai.

**Pēcpusdienas sesija - pētniecības misijas kā stratēģisks instruments Apvārsnis Eiropa ietvaros**

Diskusijas mērķis ir iepazīstināt ministrus ar pēdējām tendencēm par procesu, veidojot ietvaru misijās balstītai pētniecībai. Vienlaikus diskusijai ir jāietver viedokļus un perspektīvas kas ES dalībvalstis ir svarīgākais, lai īstenotu misijās balstītu pētniecību.

Programma Apvārsnis Eiropa ir veidota, lai radītu jaunas zināšanas un tehnoloģijas, radītu zinātnisko izcilību, veidotu sociālo un vides ietekmi un sniegtu ieguldījumu izaugsmē un jaunu darba vietu radīšanā, paātrinot pētniecības rezultātu nonākšanu tirgū un veicinot inovācijas.

Viena no jaunajām iniciatīvām programma Apvārsnis Eiropa ietvaros ir misijās balstītas pētniecības pieeja un finansējums specifiskām misijām. Misiju sekmes tiks stiprinātas, nodrošinot virzienu un atbilstošu finansējumu P&I, veidojot funkcionālu programmēšanas procesu un nodrošinot to spēju veicināt sistemātiskas pārmaiņas digitāli virzītā ekonomikā.

Misijās balstītās P&I iniciatīvas ir tipiski ambiciozas, pētniecība balstītas un novatoriskas pēc sava rakstura, skarot konkrētu problēmu vai izaicinājumu ar lielu ietekmi un labi definētu laika plānojumu. Tādas iniciatīvas ir apjomīgas, starpdisciplināras, starpnozariskas un iesaista vairāku tipu dalībniekus. Misiju orientētā pieeja ir jāpiemēro dažādiem industriāliem sektoriem un sociālajam kontekstam. Viena no šīs pieejas panākumu atslēgām būs nodrošināt, ka visi sektori un nozīmīgākie dalībnieki ir iekļauti misiju plānošanas un īstenošanas procesā.

Misijās balstītā P&I programmā Apvārsnis Eiropa

Misijas programmā Apvārsnis Eiropa ir paredzētas, lai pārvarētu plaisu starp pētniecību, inovācijām, iedzīvotajiem un publisko izpratni. Misijas būs ambiciozas, augsta profila iniciatīvas kurām būs transformatīva ietekme uz izaicinājumiem, ar kuriem saskaras Eiropas iedzīvotāji. Misiju izstrādē būs jānodrošina sistemātiska pieeja labi definēta mērķa un izaicinājuma noteikšanai.

Programmā Apvārsnis Eiropa misijas ir izcilībā balstīts un ietekmes virzīts portfelis P&I darbībās visās disciplīnās un sektoros, kuru mērķi ir šādi:

* noteiktā laika posmā sasniedz izmērāmu mērķi, ko nevarētu sasniegt ES dalībvalsts vienatnē;
* veido ietekmi uz Eiropas sabiedrību un Eiropas un nacionālajām politikām, izmantojot pētniecības rezultātus un tehnoloģiskos un digitālos sasniegumus;
* ir nozīmīgas Eiropas iedzīvotājiem.

Misijas tiks definētas un īstenotas ar aktīvu un savlaicīgu ES dalībvalstu un Parlamenta iesaisti. Misiju mērķi, budžets, laika grafiks, darbības jomu, indikatorus un atskaites punkti tiks definēti stratēģiskajā P&I plānā un darba programmās.

Stratēģiskā plānošana nodrošinās saskaņošanu ar attiecīgajām ES programmām un atbilstību ar ES prioritātēm un saistībām, tādējādi palielinot to papildinātību un sinerģiju ar nacionālajam un reģionālajām programmām un prioritātēm, stiprinot Eiropas pētniecības telpu. Programmas Apvārsnis Eiropa regula izveidos jomas iespējamām misijām un jomas iespējamām institucionalizētām Eiropas partnerībām.

Misiju jomas Programmā Apvārsnis Eiropa ir šādas:

* Pielāgošanās klimata pārmaiņām, ieskaitot sociālo transformāciju;
* Vēzis;
* Veselīgi okeāni, jūras, krasta un iekšzemes ūdeņi;
* Klimat neitrālas un viedas pilsētas;
* Augsnes veselība un pārtika.

ES Padome un Parlaments ir vienojušies, ka pirmajos trīs programmas Apvārsnis Eiropa gados misiju budžets būs ne vairāk kā 10% no programmas otrā pīlāra “Globālie izaicinājumi un industriālā konkurētspēja”. Eiropas Komisijas (EK) programmas Apvārsnis Eiropa priekšlikumā budžets otrajam pīlāram ir 52,7 miljardi EUR (tekošajās cenās), no 94,1 miljardiem EUR (tekošajās cenās), kas ir kopējais programmas Apvārsnis Eiropa budžets.

Katrai misiju jomai būs sava misiju valde. Misiju valdes vadītāji tiks paziņoti neformālas Konkurētspējas Padomes laikā. Misiju valdēm būs nozīmīga loma misiju īstenošanā. Tās piedāvās vienu vai vairākas specifiskas misijas katrai misiju jomai. Misiju piedāvājumi būs pierādījumos balstītas, izmantojot analīzi un informāciju ko Misiju valdei sniegs EK un dalībvalstis. Specifisko misiju galīgo atlasi veiks EK sadarbība ar dalībvalstīm.

Profesore Mariana Mazzacuto sniegs ievadrunu neformālajā Konkurētspējas padomes sanāksmē, iepazīstinot ar jauno misiju pārvaldības ziņojumu, kas tiks publicēts sanāksmes laikā.

**Diskusijas jautājums:**

Balstoties uz augstākminēto kontekstu Somijas prezidentūra aicina ministrus sniegt viedokli par šādu jautājumu:

1. *Kā mēs varam gūt pārliecību, ka izvelētās misijas risinās iespējas un izaicinājumus, kas izklāstītas Sibiu deklarācijā un ES stratēģiskajā programmā nākamajiem pieciem gadiem?*

**Latvijas pozīcija**

Latvija augsti vērtē dalībvalstu iesaisti Apvārsnis Eiropa izstrādes procesā, tajā skaitā stratēģiskajā plānošanā, kur viens no būtiskākajiem jautājumiem ir vienoties par konkrētām misijām noteiktajās misiju tēmās.

Tai pašā laikā Latvijai ir bažas, vai visas dalībvalstis tiks iesaistītas misiju darbībā atbilstoši to P&I potenciālām un vajadzībai pēc pētniecības rezultātiem. Latvija uzskata, ka dalība misijās jāvērtē ne tikai kā zinātnes izcilības jautājums, bet arī tās ētiskā slodze, kas īr īpaši nozīmīga, piemēram, veselības jomā (misiju tēma - vēzis).

Nav pieļaujama situācija, kur dalībvalstu pacienti tiek nostādīti sliktākā situācijā tādēļ, ka attiecīgā dalībvalsts nepiedalās vai piedalās nenozīmīgā apmērā konkrētā misijā. Šīs bažas pamato un pastiprina apstāklis, ka lielās centralizēti pārvaldītās pētniecības partnerībās kā Inovatīvo medikamentu iniciatīva (IMI), ES-13 valstu dalība bijusi ļoti zema.

Latvijas ieskatā būtisks ir misiju pārvaldības modelis, kas šobrīd nav skaidrs. Vienlaikus, misiju rezultātu izplatīšanai nepieciešams būtisks kvalitatīvs “lēciens”, salīdzinot ar vājo pētniecības rezultātu izplatīšanu projektos Apvārsnis 2020 programmā, īpaši dalībvalstīs, kurās nav vai ir maz iesaistīto konkrētajā pētniecības aktivitātē. Līdz ar to, būtiska uzmanība jāpievērš misiju rezultātu izplatīšanas pasākumiem dalībniekiem. Nerisinot šos jautājumus, misijas nesniegs ieguldījumu ne Sibiu deklarācijas noteiktos izaicinājumus, ne ES 5 gadu stratēģiskajā programmā.

Latvijas norāda, ka ir svarīgi nodrošināt visu dalībvalstu pilnvērtīgu iesaisti misijās noteikto mērķu īstenošanā, kur lielu lomu spēlē sekmīgu misiju valdes locekļu atlasīšana, kurās gan jānodrošina pēc iespējas lielāka ES dalībvalstu pārstāvniecība (kas ir aktuāla tieši ES-13 valstīm un mazajām ES dalībvalstīm), gan uzmanība jāpievērš tam, lai šajā procesā tiktu pilnvērtīgi iesaistītas visas ES dalībvalstis. Tas ir īpaši svarīgi tādēļ, ka izvirzītajiem misiju mērķiem (nozīme Eiropas iedzīvotājiem un ietekme uz Eiropas sabiedrību un Eiropas un nacionālajām politikām, izmantojot pētniecības rezultātus un tehnoloģiskos un digitālos sasniegumus) ir jābūt aktuāliem visām ES valstīm.

Nozīmīgs ir jautājums arī par misiju portfeļu ciešo sasaisti ar izcilību un ietekmi, kur jāņem vēra ne tikai izcilības un ietekmes faktors, bet arī tās nākotnes izveides potenciāls, lai novērstu risku, ka misiju darbība un tām būtiskais atvēlētais programmas Apvārsnis Eiropa budžets vēl vairāk nepalielinātu jau tā ievērojamo P&I plaisu starp ES valstīm.

Būtiski arī attīstīt misiju rezultātu efektivitātes novērtēšanas sistēmu, kas tiešā veidā sasaistīta ar aktuālajiem politiskajiem uzstādījumiem, kas ietverti Sibiu deklarācijā. Proti, nepieciešams ieviest un pilnveidot novērtēšanas pieejas, kas pēc iespējas labāk raksturotu Apvārsnis Eiropa rezultātu praktisko izmantošanu tautsaimniecības un sabiedrības transformācijas procesos, t.sk, pārejā uz klimatneitralitāti un klimatnoturīgumu.

**Latvijas delegācijas sastāvs**

Delegācijas vadītājs: **Līga Lejiņa**, Izglītības un zinātnes ministrijas valsts sekretāre

Delegācijas dalībnieki: **Lauma Sīka,** Izglītības un zinātnes ministrijas nozares padomniece

Izglītības un zinātnes ministre Ilga Šuplinska

Vīza:

Valsts sekretāre Līga Lejiņa

K.Karolis 67047996

kaspars.karolis@izm.gov.lv